open-index/open-wikipedia-markdown huggingface dataset:
Dofaro muchafaza

**Dofaro muchafaza** () – muchafaza Omano pietvakariuose, tarp Arabijos jūros, Jemeno ir Saudo Arabijos. Administracinis centras – Salala. Muchafaza padalinta į 10 vilajatų.

Dofare vyrauja Rub el Halio dykuma (joje yra daug meteoritų). Pakrantėje iškilę neaukšti kalnai. Per centrinę dalį driekasi Šihano vadė. Muchafazai taip pat priklauso Churja Murja salos Arabijos jūroje. Tarp rugpjūčio ir spalio pakrantėje vyrauja musonas, vadinamas charifu. Dauguma gyvenviečių susitelkę jūros pakrantėje. Verčiamasi žvejyba, smilkalų gamyba.

Dofare gyvena įvairios semitų gentys (kara, šahra, barahama, batira).

## Vilajatai
* Salala (*Ṣalālah*)
* Taka (*Ṭāqah*)
* Mirbatas (*Mirbāṭ*)
* Tamraitas (*Ṭumrayt*)
* Sadachas (*Sadaḥ*)
* Rachjutas (*Raḫyūt*)
* Dalkutas (*Ḍalkūt*)
* Mukšinas (*Muqshin*)
* Mazjūna (*al-Mazyūnah*)
* Šalimo ir Chalanijos salos (*Šalīm wa-Ǧuzur al-Ḥallāniyyāt*)

## Šaltiniai
Matra

**Matra** () – Omano miestas Maskato gubernijoje. Gyventojų skaičius yra 150 tūkst. Prieš naftos atradimą Matra buvo Omano prekybos centras. Jis vis dar prekybos centras ir vienas didžiausių regiono jūros uostų. Kitos įžymybės yra tradicinis turgus (*Souq Muttrah*) ir maža namų bendruomenė, apsupta siena (*Sour Al-Lawatiah*).
Maskato muchafaza

**Maskato muchafaza** () – muchafaza Omano šiaurės rytuose, prie Omano įlankos. Administracinis centras – Maskatas. Muchafaza padalinta į 6 vilajatus.

## Vilajatai
* Matrachas (*Maṭraḥ*)
* Maskatas (*Masqaṭ*)
* Baušaras (*Baušar*)
* Sibas (*as-Sīb*)
* Kurajatas (*Qurayyāt*)
* Amratas (*al-'Āmrāt*)

## Šaltiniai
Masira

**Masiros sala** () – sala Indijos vandenyne, prie rytinių Omano krantų. Plotas siekia apytikriai 680 km², ilgis – 64 km, o didžiausias plotis – 16 km.

Saloje yra Omano oro bazė, žuvų perdirbimo fabrikas, keli maži miestai (Hilfas, Sur Masira). BBC čia turėjo retransliacijos stotį. Didžiąją salos dalį sudaro dykuma ir į ją galima patekti automobilių keltais ar Omano oro pajėgų Herkulių (RAFO) skrydžiais.

Į salos krantus sudužusios valtys gerai išsilaiko dėl stipraus karščio ir sūraus vandens.

Aplink salą vandenyno dugną sudaro beveik vien tik smėlis ir kitos uolos. Pro salą teka labai greita srovė su stipriu halokrinu, matomu vandenyno paviršiuje. Vandens gylis 10 m ir nepatogu iš šono naudotis sonarine paieška dėl seklumo ir banguotumo. Nepaisant skurdaus dugno, jūroje daug žuvų, o sunkūs objektai (statinės, varikliai) greitai kolonizuojami vietinės faunos.

2007 m. birželio 5–6 d. 7000 žmonių turėjo laikinai palikti namus dėl audringų bangų, kurias sukėlė ciklonas Gonu, stipriausias Persijos įlankoje per pastaruosius 60 metų.

## Išnašos
Švedijos himnas

**Du Gamla, Du Fria** - nacionalinė Švedijos giesmė. Nors Švedijos konstitucijoje himnas neminimas, tačiau ši daina pripažinta žmonių ir yra giedama, pavyzdžiui, per sporto šventes. Giesmė turi keturias versijas. Daugiausiai giedamos dvi pirmosios, o per sporto varžybas - pirmoji. Daugelis net nežino, kad egzistuoja trečioji ir ketvirtoji versijos.

Giesmės žodžius parašė Ričardas Dybekas 1844 metais, pagal tradicinę Västmanlando melodiją. Pirmą kartą daina kaip nacionalinis himnas panaudota 1890.

## Pirmoji versija

: Du gamla, du fria, du fjällhöga Nord,
: du tysta, du glädjerika sköna!
: Jag hälsar dig, vänaste land uppå jord,
: din sol, din himmel, dina ängder gröna,
: din sol, din himmel, dina ängder gröna.

: Du tronar på minnen från fornstora dar,
: då ärat ditt namn flög över jorden.
: Jag vet, att du är och du blir vad du var.
: Ja, jag vill leva, jag vill dö i Norden!
: Ja, jag vill leva, jag vill dö i Norden!


## Antroji versija
Louiso Ahléno papildymas, padarytas 1910 metais. Dažniausiai negiedamas kaip nacionalinis himnas.

: Du gamla, du fria, du fjällhöga Nord,
: du tysta, du glädjerika sköna!
: Jag hälsar dig, vänaste land uppå jord,
: din sol, din himmel, dina ängder gröna,
: din sol, din himmel, dina ängder gröna.

: Du tronar på minnen från fornstora dar,
: då ärat ditt namn flög över jorden.
: Jag vet, att du är och du blir vad du var.
: Ja, jag vill leva, jag vill dö i Norden!
: Ja, jag vill leva, jag vill dö i Norden!

: Jag städs vill dig tjäna mitt älskade land,
: din trohet till döden vill jag svära.
: Din rätt, skall jag värna, med håg och med hand,
: din fana, högt den bragderika bära

: Med Gud skall jag kämpa, för hem och för härd,
: för Sverige, den kära fosterjorden.
: Jag byter Dig ej, mot allt i en värld
: Nej, jag vill leva jag vill dö i Norden


## Nuorodos
* Himno tekstas, lietuviškas vertimas ir vokalinis įrašas - tinklalapis Himnai.lt
* Instrumentinė versija
* Vokalinė versija
Salvadoro himnas

**Himno Nacional de El Salvador** – Salvadoro valstybinis himnas. Sukurtas generolo Juan José Cañas, muzika sukomponuota Juan Aberle 1856 m. Kaip valstybinė giesmė pripažintas 1879 m., o oficialiai įteisintas 1953 m.

Sportiniuose renginiuose, priėmimo ceremonjose paprastai grojamas tik priedainis, kadangi visas himnas yra ilgas.

## Eilės

## Melodijos
* Instrumentinė versija
* Vokalinė versija
Juškonys (Anykščiai)

**Juškonys** – kaimas Anykščių rajono savivaldybėje, 12 km į pietryčius nuo Anykščių, 1,5 km į šiaurės vakarus nuo kelio . Ribojasi su Klevėnų, Spiečiūnų, Bijeikių, Buivydų kaimais, Starkakampio vienkiemiu. Yra 33 sodybos.

## Gyventojai

## Šaltiniai

*
Savasis judėjimas

**Savasis judėjimas** – šviesulio (paprastai žvaigždės) kampinis poslinkis dangaus sferoje per vienerius metus, sąlygotas to šviesulio ir Saulės tarpusavio judėjimo. Į savąjį judėjimą neįskaitoma Žemės metinio judėjimo įtaka (paralaksas). Kitą, statmeną savajam judėjimui, greičio komponentę nusako radialinis greitis.

## Problemos apžvalga

Bėgant laikui, atrodo, kad žvaigždės išlaiko tą patį išsidėstymą tarpusavyje ir formuoja tuos pačius žvaigždynus. Pavyzdžiui, Didieji Grįžulo ratai atrodo beveik taip pat, kaip ir prieš šimtus metų. Tačiau tikslūs ilgalaikiai stebėjimai rodo, kad žvaigždynai, nors ir labai lėtai, keičia formą ir, kad kiekviena žvaigždė juda nepriklausomai.

Žvaigždės **savasis judėjimas** yra jos poslinkis dangaus sferoje dėl stebėtojo vietos kitimo ir dėl pačios žvaigždės pekuliarinio judėjimo kitimo. Šį judėjimą sąlygoja tikrasis žvaigždžių judėjimas Saulės ir jos sistemos atžvilgiu. Jis matuojamas dviem dydžiais: **savojo judėjimo kampu** bei pačiu **savuoju judėjimu**. Pirmasis dydis nusako savojo judėjimo kryptį dangaus sferoje, o antrasis dydis nusako judėjimo spartą, kampinėmis sekundėmis per metus.

Savasis judėjimas taip pat gali būti išreikštas kampinėmis komponentėmis, pagal rektascensiją (*μ<sub>α</sub>*) ir deklinaciją (*μ<sub>δ</sub>*). Savasis judėjimas tuomet išreiškiamas taip:
                   

Didelis savasis judėjimas paprastai yra požymis, kad žvaigždė yra palyginti arti Saulės. Barnardo žvaigždė juda greičiausiai. Jos savojo judėjimo greitis yra 10,25 kampinės sekundės per metus. Tai rodo, kad Barnardo žvaigždė yra santykinai netoli. Ji yra Gyvatnešio žvaigždyne ir nutolusi nuo Saulės apie 6 šviesmečius.
 
Vienos kampinės sekundės per metus savasis judėjimas kūno, nutolusio nuo Saulės per 1 šviesmetį atitinka 1,45 km/s tangentinį greitį. Tangentinis greitis - tai erdvinio greičio komponentė, statmena regėjimo spinduliui. Barnardo žvaigždės tangentinis greitis yra 90 km/s; atsižvelgiant į 111 km/s radialinį greitį nustatomas tikrasis erdvinis žvaigždės greitis lygus 142 km/s. Tikrajį erdvinį greitį apskaičiuoti nėra lengva, nes norint rasti jo tangentinio greičio komponentę reikia išmatuoti atstumą iki žvaigždės, o tiksliai tai padaryti yra sunku. Šiuo metu didžiausią erdvinį greitį, lygų 555 km/s, turi Wolfo 424 žvaigždė.

Artimiausių žvaigždžių savasis judėjimas yra didelis, tačiau dauguma žvaigždžių yra pakankamai toli, kad jų savasis judėjimas siektų tik kelias tūkstantąsias kampinės sekundės dalis per metus. Tuomet žvaigždžių savąjį judėjimą galima apskaičiuoti palyginus dangaus sferos ir reikiamos žvaigždės nuotraukas darytas ilgo laiko intervalais. Vienas iš tokių nuotraukų šaltinių yra Palomaro atlasas ().

## Istorija

Žvaigždžių savąjį judėjimą pirmasis atrado anglų astronomas Edmondas Halis 1718 m., palyginęs Arktūro, Sirijaus ir Prokiono padėčių matavimus su padėtimis Ptolemėjaus kataloge (II m. e. a.).

Pirmieji galaktikų savojo judėjimo matavimai buvo atlikti tik moksliniame darbe, išleistame 2005 metais.

## Nuorodos
Proper motion
Encyclopedia Britannica
Buraimio muchafaza

**Buraimio muchafaza** () – muchafaza Omano šiaurės rytuose, Jungtinių Arabų Emyratų pasienyje, sudaryta 2006 m. nuo Dahiros regiono atskirus 2 vilajatus. Administracinis centras – Buraimis.

## Vilajatai
* Buraimis (*al-Buraymī*)
* Machda (*Maḥḍah*)
* Sunaina (*as-Sunaynah*)

## Šaltiniai
Jānis Akuraters

**Janis Akurateris** (, 1876 m. sausio 13 d. Jaunzemiai, Dignajos valsčius – 1937 m. liepos 25 d. Ryga; palaidotas Rygos Miško kapinėse) – Latvijos pedagogas, latvių rašytojas neoromantikas.

## Biografija
Gimė Dignajos eigulio šeimoje. Mokėsi Biržų pradžios mokykloje, vėliau Jekabpilio miesto mokykloje. Išlaikęs mokytojo egzaminus dirbo mokytoju Iršoje, Jurmundoje, Rygoje. 1903 m. bandė įstoti į Maskvos universitetą studijuoti medicinos, bet nepavyko, todėl klausėsi rusų literatūros paskaitų. 1904 m. grįžęs į Rygą vertėsi rašymu. 1905 m. revoliucijos pradžioje suimtas, paleistas leido žurnalą „Po saule“ (*Pret sauli*). 1907 m. vėl suimtas, ištremtas į Pskovą, bet per Suomiją ir Švediją pabėgo į Norvegiją. 1908 m. grįžo į Latviją. Pirmojo pasaulinio karo metais kovojo latvių šaulių pulke, dalyvavo Jelgavos operacijoje. 1918 m. išrinktas Nacionalinės tarybos nariu. Įkūrus nepriklausomą Latvijos valstybę dirbo meno departamento direktoriumi, Latvijos Radiofono direktoriumi.

## Kūryba
Eilėraščiams (rinkinys „Žvaigždėta naktis“ (*Zvaigžnu nakts* 1905 m.), „Šiaurėje“ (*Ziemeļos*, 1906 m.) būdingas pakilumas, romantinis maksimalizmas. Apysakose „Samdinio bernioko vasara“ (*Kalpa zēna vasara* 1908 m., lietuvių kalba išleista 1933 m. ir 1972 m.), „Deganti sala“ (*Degošā sala*, 1912 m.), liet. 1938 m.) impresionistiškai vaizduojama kaimo gamta, jaunų žmonių svajonės ir meilės išgyvenimai.

1921 m. išleido romaną „Peteris Danga“, 1925 m. – jo tęsinį „Ugningi žiedai“ (*Ugunīgie ziedi*). Išleido apsakymų rinkinį „Eroto gentis“ (Erosa cilts 1923 m.), parašė romantines dramas „Imantos prisikėlimas“ (*Imantas attgšamcelšanas* 1907 m.), „Saulės žiedas“ (*Saules gredzens* 1910 m., istorines tragedijas „Kaupas, lyvių viršaitis“ (*Kaupo, līvu virsaitis* 1913 m.), „Viesturas“ (*Viesturs*, 1920 m.) Į lietuvių kalbą išversta jo apysaka „Žmogus“ („Cilvēks“, 1907 m.) Į latvių kalbą išvertė lietuvių liaudies dainų, paskelbė straipsnių apie Lietuvą.

## Bibliografija

### Poezija
* "Zvaigžņu nakts" (1905)
* "Ziemeļos" (1906)
* "Bez svētnīcas" (1907)
* "Astra" (1909)
* "Sirds varā" (1911)
* "Dienu prieks" (1921)
* "Latvijas balādes" (1922)
* "Rožainais vējš" (1922)
* "Eleģiski momenti" (1925)

### Pjesės
* "Taisnības meklētāji" (1902)
* "Lāču bērni" (1910)
* "Ķēniņa meita" (1910)
* "Saules gredzens" (1911)
* "Kurzemē" (1914)
* "Šis un tas Itnekas" (1920)
* "Kaupo, līvu virsaitis" (pastatyta 1913)
* "Pieci vēji" (1922)
* "Viesturs" (teātrī 1920)
* "Tautas darbinieki" (1924)
* "Sidraba birze" (1924)
* "Apvienosimies" (1926)
* "Bezdarbnieki" (1934)
* "Vecie un jaunie" (1934)

### Proza
* "Cilvēks" (1905)
* "Kalpa zēna vasara" (1911)
* "Degošā sala" (1912)
* "Puķes ziemeļos" (1912)
* "Iz bijušām dienām" (1913)
* "Parādības" (1914)
* "Sapņi un likteņi" (1919)
* "Draugu sejas" (1920)

### Romanai
* "Pēters Danga" (1921)
* "Klusums un gaisma" (1921)
* Ugunīgie ziedi" (1925)

## Šaltiniai
Psychédélices

***Psychédélices*** - trečiasis studijinis prancūzų dainininkės Alizée albumas. Išleistas 2007 m. gruodžio 3 d. Elektroninė versija buvo pradėta pardavinėti savaite anksčiau. Albumo singlas *Mademoiselle Juliette* radijo stotyse pradėtas leisti spalio pabaigoje.

## Dainos
# *Mademoiselle Juliette*
# *Fifty sixty*
# *Mon taxi driver*
# *Jamais plus*
# *Psychédélices*
# *Décollage*
# *Par les paupières*
# *Lilly town*
# *Lonely list*
# *Idéaliser*
# *L’effet*
Abu Jusufas I Jakubas Almansuras

**Abu Jusufas I Jakubas Almansuras** (arab.: ابو يوسف يعقوب المنصور, g. 1160 – m. 1199 m. sausio 23 d. Marakeše) – nuo 1184 m. Almochadų dinastijos Maroko kalifas.

Abu Jusufas I Jakubas Almansuras buvo Abu Jakubas Jusufas I sūnus.

## Istorija
25 metų Abu Jusufas I Jakubas valdžią paveldėjo po tėvo mirties ir pasivadino Almansuru. Jam iš naujo teko įsitvirtinti Ispanijoje, be to įtempta padėtis buvo ir Tunise, kur įsiveržė Maljorkos emyrai broliai Banu Ganijai (Banu Ghaniya). 1184 m. jie netikėtai užėmė Bedžają, paskui, padedami vietos gyventojų, Alžyrą ir Milianą (Khemis Meliana) (1186 m.), Gafsą (Tunisas) (1187 m.). Jaunasis kalifas puolė brolius Banu Ganijus ir nugalėjo prie Konstantinos, o paskui ir prie Gabeso. Kad baigti vietos genčių sukilimą jis perkėlė į Maroką tris arabų gentis, bet vis tiek čia Almohadų valdžia liko silpna. 1188 m. Jahija ibn Ganija (Yahya Ibn Ghaniya) atnaujino karą ir per kelerius metus užkariavo visą rytų Magrebą. Almansuras dviem frontais negalėjo kariauti tad didžiausią dėmesį skyrė Pirėnams. Almansuras 1189 m. įsiveržė į Portugaliją ir užėmė Silves pilį (Algarvė), o 1190-1191 m. Alcácer do Sal, Palmelos, Almados, Abrantes ir Tomaro pilis.
Ispanijoje krikščionys, vadovaujami Kastilijos karaliaus Alfonso VIII, po ilgos apgulties iš Almochadų atėmė Kuenką, o Leono karalius – Estremadūrą. Almansuras kruopščiai ruošėsi atsakomajam mūšiui ir 1195 m. liepos 18 d. prie Alarkos nugalėjo kastiliečius (Battle of Alarcos). Po šios pergalės Almansuras pradėjo puolimą prieš Toledą, Madridą ir Kuenką, bet šių miestų apgultys buvo bevaisės.

Abu Jusufas I Jakubas Almansuras mirė 1199 m. sausio 23 d. Marakeše.

Tuo metu, kai šalies pakraščiuose vyko karai, pačiame Maroke buvo taika. Šalyje klestėjo prekyba, architektūra, filosofija ir mokslas. Todėl Almansuro valdymas buvo sėkmingiausias Almochadų imperijos istorijoje. Šalyje vyko statybos ir buvo tiesiami keliai, Marakeše pastatytas vandentiekis ir ligoninė, Kutubijos ir Elmansurijos (El Mansouria) mečetės, pietinėje senamiesčio dalyje *Kasba*. Almansuras Rabate bandė pastatyti didžiausią tuo metu pasaulyje mečetę (dabar Hasano Bokštas), bet kalifui mirus darbai sustojo.

## Šaltiniai

## Nuorodos
* ''Istorinis žodynas'' ;
* ''Musulmonų vadovai''.
Patriarchatas (bažnyčia)

**Patriarchatas** - patriarcho jurisdikcija, patriarcho valdžia arba institucija. Patriarcho valdoma sritis vadinama *patriarchija*.

Šiuo atveju *patriarchas* yra vienas iš bažnyčios vadovų:
* Vienas iš 12 aukščiausiųjų Romos katalikų bažnyčios vyskupų: popiežius, „septyni Rytų patriarchai“, Lisabonos, Venecijos, Jeruzalės ir Rytų Indijos vyskupai
* Vienas iš stačiatikių patriarchų, kurių pradžioje buvo 4, o dabar - devyni.
* Vienas iš nestoriečių bažnyčios patriarchų.

1054 metais suskilus krikščioniškai bažnyčiai į Vakarų ir Rytų bažnyčias, Romos katalikų bažnyčios bei Rytų stačiatikių bažnyčios sudarė savo atskirus patriarchatus.

## Etimologija
Viduramžių lotynų kalbos žodis *patriarchatus* kilęs iš vėlyvosios lotynų kalbos žodžio *patriarcha* 'patriarchas' + lotyniškos priesagos -*atus*.  kilęs iš gr. *patriarchēs*, o šis iš *patria* 'linija, kilmė, klanas, šeima' (šis iš *pater* 'tėvas') + *archos* 'valdytojas'.
Silvestras Gaižiūnas

**Silvestras Gaižiūnas** (g. 1950 m. rugsėjo 24 d. Panevėžyje) – Lietuvos vertėjas, literatūrologas, humanitarinių mokslų daktaras.

## Biografija
1968 m. baigė Panevėžio  2-ąją  vidurinę mokyklą (dabar Vytauto Žemkalnio gimnazija). 1971 m. baigė Vilniaus pedagoginį institutą. 1981 m. Filologijos mokslų kandidatas.

1971–1977 m. ir nuo 2004 m. Lietuvių kalbos ir literatūros instituto (nuo 1990 m. Lietuvių literatūros ir tautosakos institutas) mokslo darbuotojas, Naujosios literatūros skyriaus vyresnysis mokslo darbuotojas. 1979 m. Šiaulių pedagoginio instituto lektorius, dėstytojas, 1982–1985 m. Lietuvių literatūros katedros vedėjas. Nuo 1988 m. Lietuvos konservatorijos Klaipėdos fakultetų, nuo 1995 m. Klaipėdos universiteto docentas.

1991 m. lapkričio 17 d. Baltijos šalių kultūros palikimą ir santykius tiriančios Baltoskandijos akademijos Panevėžyje steigėjas ir direktorius. 2005 m. vienas Lietuvos lyginamosios literatūros asociacijos steigėjų, kolegijos narys.

Moka latvių, vokiečių, prancūzų kalbas. Tiria lietuvių ir latvių, Šiaurės Europos ir kitų šalių literatūrinius, kultūrinius ryšius. Daugelio mokslinių straipsnių Lietuvos, Latvijos, Danijos ir kitų Baltijos šalių mokslinėje ir mokslo populiarinimo spaudoje autorius. Daugelio mokslinių pranešimų tarptautinėse konferencijose lektorius.

## Bibliografija
* Lietuvių literatūros enciklopedija. (straipsniai)
* Visuotinė lietuvių enciklopedija. (straipsniai)
* Auklėjimo romanas, 1984 m.
* Kultūros tradicijos baltų literatūrose, 1989 m.
* Baltų Faustas ir Europos literatūra, 2002 m.
* Kazys Pakštas. Kultūra. Civilizacija. Geopolitika, sudarytojas. 2003 m.
* Kultūra. Mokslas. Religija / Juozas Eretas. (sudarė Silvestras Gaižiūnas). Vilnius. Pasviręs pasaulis, 2006 m.
* Aplink Afriką / Kazys Pakštas. (sudarė Silvestras Gaižiūnas). Vilnius. Pasviręs pasaulis, 2007 m.
* Skandinavų literatūros ir baltiškieji kontekstai, Kaunas, Pasviręs pasaulis, 2009 m. ISBN 978-9955-435-98-3

**Vertimai**
* Hermanas Hesė. Kelionė į Rytų šalį, 1991 m.
* Mara Zalytė. Margarita. Vilnius. Vaga. 2005 m. ISBN 5-415-01829-8
* Astrīde Ivask, Ivar Ivask. Skraidantis ežeras. (sudarė Silvestras Gaižiūnas). Vilnius. Pasviręs pasaulis, 2007 m. ISBN 9955-435-81-5

## Įvertinimas
* 1998 m. Latvijos Trijų Žvaigždžių Komandoro ordinas už Baltijos šalių kultūrinių ryšių stiprinimą
* 2000 m. Baltijos Asamblėjos premijos laureatas.

## Nuorodos
Interviu XXI amžiaus horizontams 

## Šaltiniai
Reškutėnų muziejus

**Reškutėnų muziejus** – Nalšios muziejaus filialas, įsikūręs Reškutėnuose (Švenčionių rajone). Muziejuje sukaupti eksponatai susiję su Reškutėnų mokyklos ir krašto istorija: įvairių laikų lietuviški leidiniai, krašto žmonių prisiminimai, istorijos, muzikos instrumentai, senieji namų apyvokos ir darbo rakandai, archeologiniai radiniai, įvairių akmenų, paveikslų, audinių, pinigų, vaistažolių, nuotraukų kolekcijos ir kt.

Muziejaus įkūrėjas – Izidorius Kazakevičius, mokytojas, per 20 metų surinkęs daugiau kaip 1000 eksponatų. 2001 m. spalio 5 d. Reškutėnų muziejus tapo Nalšios muziejaus filialu. 2004 m. kovo 1 d. muziejuje buvo saugoma 2145 eksponatai.

## Istorija

Muziejus pradėjo kurtis pastate, kurį 1931 m. Švenčionių „Ryto“ draugija nupirko už 600 USD (kitur minima 500 USD) iš A. Urbono ir padovanojo Reškutėnų lietuviškai pradinei mokyklai. 1962 m. pastačius naują mūrinę mokyklą, senoji medinė mokykla buvo remontuota ir pritaikyta gyventi mokytojams. Vakarinėje pastato dalyje apsigyveno Laima ir Algis Šapokai, o rytinėje J. Paukštytė. Mokytojams Šapokoms išvykus iš Reškutėnų, liko tušti 3 kambarėliai, kur 1974 m. pavasarį mokytojas Izidorius Kazakevičius įrengė pirmąją muziejaus ekspoziciją. 1977 m. išvykus mokytojai J. Paukštytei, liko dar 3 kambarėliai, kuriuose pamažu ėmė rinktis nauji eksponatai karų ir okupacijos, mokyklos ir krašto istorijos temomis. Išnaudojęs visą mokyklos pastatą, I. Kazakevičius ekspozicijai pritaikė greta esančią malkinę.

## Ekspozicijos

1994 m. gegužę viename II pastato, t. y. bendrabučio, kambaryje įrengiama nauja archeologinių radinių (mokslininkas Algirdas Girininkas) bei Reškutėnų parapijos audėjų išaustų darbų ekspozicija (audinius surinko V. Lapėnienė). 1998 m. pradėjo veikti sakralinė – bažnytinių rūbų, vėliavų, knygų bei kitų reikmenų paroda. 2001 m. vasario 21 d. atidaryta mažoji paveikslų galerija, tremtinių ir rezistentų kampeliai bei nedidelė kaimo seklyčia. 2003 m. balandį pradėjo veikti senųjų amatų ekspozicija. Trečia muziejaus patalpa yra mokykloje, kur veikia audimo staklės ir senųjų amatų ekspozicija. Muziejaus kieme stovi kelios ąžuolinės skulptūros – baltiški simboliai, kuriuos padarė tautodailininkai: J. Jakštas, A. Seibutis ir E. Židonis.

## Nuorodos
* Nalšios muziejaus Reškutėnų filialas 
*
Jusufas Balasagunis

**Jusufas Chas-Chadžibas Balasagunis** (, ) – XI a. uigūrų rašytojas.

## Biografija
Gimė Karachanidų valstybės sostinėje Balasagune. Būdamas 50 m. amžiaus užbaigė 6645 eilučių poemą „Mokslas apie Laimę“ (*Kutadgu Bilig*) ir dedikavo ją Kašgaro valdovui. Už tai jam buvo suteiktas garbingas Has Hadžibo (garbės kanclerio) vardas.

Visa poema išlikusi. Ji parašyta senaja uigūrų kalba ir laikoma pirmuoju grožinės literatūros kūriniu, parašytu tiurkų kalbomis. Daugelis tiurkų tautų gali laikyti pirmuoju savo kalbos literatūros paminklu.

Jusufas Balasagunis palaidotas mauzoliejuje Kašgare.
Drebutis

**Drebutis** () – drebutinių šeimos grybų gentis.

### Rūšys

* Liaukingasis drebutis (*Exidia glandulosa*)
* Exidia nucleata
* Exidia plana
* Exidia recisa
* Exidia repanda
* Exidia saccharina
* Exidia thuretiana
* Exidia truncata
Šv. Marijos ežeras

**Šv. Marijos ežeras** () – ežeras JAV, Montanoje, antras pagal dydį Ledyno nacionaliniame parke. Iškilęs į 1367 m aukštį, iš trijų pusių apsuptas Uolinių kalnų. Ežero vanduo skaidrus ir šaltas. Vasarą temperatūra retai viršija 10 °C, o žiemą Šv. Marijos ežeras užšąla 1 m storį siekiančiu ledo sluoksniu. Yra nedidelė Laukinės Žąsies salelė. Ežere gausu upėtakių.
Muhamedas Anasyras

**Muhamedas Anasyras** (arab.: الناصر لدين الله محمد بن المنصور, g. nežinoma – 1213 m. gruodžio 25 d.) – nuo 1199 m. Almochadų dinastijos Maroko kalifas.

Muhamedas Anasyras buvo Almansuro sūnus.

## Istorija
Po Abu Jusufo I Jakubo Almansuro mirties prasidėjo greitas Almochadų imperijos nuosmukis. 1199 m. šalį paveldėjo jo sūnus Muhamedas Anasyras. Jis pirmiausiai atnaujino kovą su Maljorkos emyru Banu Ganija (Banu Ghaniya). Almansuro laivynas vėl užėmė Tunisą, o armija įžengė į Gafsą ir Mahdiją. Kalifas Tunise vietininku paskyrė savo vizirį šeichą Abu Muhamedą (Abu Muhammad ben ach-Chaykh Abi Hafs).

Tuo tarpu Ispanijoje Kastilijos karalius Alfonsas VIII ruošėsi atsiimti Alarkos pilį . Į pagalbą pasikvietęs Aragono karalių Petrą II (Peter II of Aragon), Navaros karalių Sančą VII (Sancho VII of Navarre), Portugalijos karalių Alfonsą II (Afonso II of Portugal) ir net popiežių Paskalį II, kuris rėmė kryžiaus žygius prieš Almochadus. Iš visos Europos į Kastiliją suvažiavo riteriai ir nuotykių ieškotojai. 1211 m vasario mėn. Anasyras su didžiulę armija persikėlė į Ispaniją. Ši žygis buvo sunkus ir musulmonams pasibaigė katastrofa. Stipri jungtinė krikščionių armija perėjo Siera Morena kalnus ir 1212 m. liepos 16 d. smogė prie Las Navaso de Toloso lemtingą Almochadams smūgį (Battle of Las Navas de Tolosa). Tik maro epidemija sustabdė tolimesnį kryžiaus žygį į pietus. Muhamedas Anasyras buvo priverstas grįžti atgal į Rabatą, kur 1213 m. gruodžio 25 d. mirė nuo apsinuodijimo. Maroko sostą paveldėjo jo sūnus Abu Jakubas Jusufas II.

Muhamedas Anasyras turėjo tris vizirius:
* Abu Zayd ben Yujan (1198–1199) (أبو زيد بن يوجان abū zayd ben yūjān).
* Abu Muhammad ben ach-Chaykh Abi Hafs (1199–1205) (أبو محمد بن الشيخ أبي حفص abū muḥammad ben aš – šayḫ abī ḥafs)
* Abu Sa`id ben Jam`i (1205–1214) (أبو سعيد بن جامع abū sa`īd ben jām`i)

## Nuorodos
* ''Istorinis žodynas'' 
* ''Musulmonų vadovai''

## Išnašos
Cristian Castro

**Kristianas Saensas Kastras** (g. 1974 m. gruodžio 8 d. Meksike) – Meksikos pop dainininkas ir dainų autorius, Grammy apdovanojimo laimėtojas.

Dainininkės Verónica Castro ir komedianto Manuel Valdés sūnus.

## Diskografija

* *Agua Nueva* (1992)
* *Un Segundo En El Tiempo* (1993)
* *El Camino Del Alma* (1994)
* *El Deseo De Oir Tu Voz* (1996)
* *Lo Mejor De Mi* (1997)
* *Mi Vida Sin Tu Amor* (1999)
* *Azul* (2001)
* *Amar Es* (2003)
* *Hoy Quiero Soñar* (2004)
* *Días Felices* (2005)
* *El Indomable* (2007)
* *El Culpable Soy Yo* (2009)
* *Viva El Príncipe* (2010)
* *Mi Amigo El Príncipe* (2011)

## Nuorodos
* Oficiali svetainė 
* 
* Daina ''Amarte A Ti''
Nacionalinis Bizonų draustinis

**Nacionalinis Bizonų draustinis** () yra JAV, Montanos vakaruose, netoli Misulos miesto, Uoliniuose kalnuose. Draustinis įkurtas 1908 m. ir užima 74 km² plotą. Teritorijoje saugoma laukinių bizonų populiacija. Teritorijoje vyrauja slėniai ir prerijos tinkami kaip bizonų ganyklos. Draustinyje yra apie 250 tūkst. bizonų. Taip pat teritorijoje yra elnių vapičių, briedžių, juodųjų lokių, snieginių avinų, apie 200 paukščių rūšių.
Asteroseismologija

**Asteroseismologija** – mokslas, užsiimantis kintamųjų žvaigždžių tyrimais, analizuojant jų spindesio kitimo dažnines charakteristikas. Ši astrofizikos šaka savo principais mažai skiriasi nuo mūsų planetos drebėjimus tiriančios seismologijos.

## Principai

Skirtingos virpesių modos pasiekia skirtingą žvaigždės gylį. Pagrindinis virpesių mechanizmas, tai spinduliavimo energijos virsmas pulsacijos energija paviršiniuose žvaigždės sluoksniuose, t.y šiluminės energijos virtimas kinetine. Dvinarėse sistemose didelę įtaką virpesiams turi dar kaimynės sąlygoti žvaigždiniai potvyniai.

Tiriamos bangos skirstomos į tris kategorijas:

* akustinės (p) modos – sukeliamos vidinių slėgio fliuktuacijų, jų dinamiką lemia lokalus garso greitis
* gravitacinės (g) modos – atsirandančios kai gravitacija atstato sutrikdyto skysčio (žvaigždės medžiagos) pusiausvyrą
* paviršiaus gravitacijos (s) modos – analogiškos bangoms Žemės vandenynuose

## Prietaisai

### Merkatoro teleskopas

Merkatoro Teleskopas, tai esantis Roque de los Muchachos observatorijoje, Kanarų salyno La Palma saloje, 1,2 m diametro pusiau automatizuotas teleskopas, priklausantis Leuveno Universiteto Astronomijos Institutui. Jame naudojama aparatūra:

* P7 fotometras
* MEROPE CCD kamera
* HERMES spektrometras

### COROT kosminis teleskopas

COROT(COnvection ROtation and planetary Transits) yra Prancūzijos Nacionalinio Kosminių Tyrimų Centro (*CNES*), Prancūzijos Mokslinių Tyrimų Centro(*CNRS*), taip pat kelių kitų Europos šalių kosminė misija skirta asteroseismologiniams, bei kitų sistemų planetų tyrimams. Teleskopo prietaisai:

* 27 cm diametro afokalinis teleskopas
* Keturių CCD elementų, didelio jautrumo kamera

### MOST

MOST (Microvariability and Oscillations of STars) tai pirmas ir iki šiol vienintelis kanadietiškas kosminis teleskopas. Pagrindinė jo paskirtis, tai kaip teigia jo pavadinimas – žvaigždės šviesos pokyčių stebėjimas. Aparatūra:

* 15 cm Maksutovo sistemos teleskopas
* Dviguba CCD kamera

## Nuorodos
* Leuveno Universiteto Astronomijos Institutas 
* Merkatoro Teleskopo svetainė 
* COROT svetainė 
* MOST svetainė
Abu Jakubas Jusufas II

**Abu Jakubas Jusufas II** ( g. 1197 – m. 1224 m.) – nuo 1213 m. Almochadų dinastijos Maroko kalifas.

Abu Jakubas Jusufas II buvo Muhamedo Anasyro sūnus.

## Istorija
16-kos metų Abu Jakubas Jusufas II valdžią paveldėjo po tėvo mirties 1213 m. Tėvo paskirtas vietininkas Tunise Abu Muhamedas (Abu Muhammad ben ach-Chaykh Abi Hafs) faktiškai tapo nepriklausomas nuo Almochadų ir perėjo į Hafsidų dinastijos (Hafsid dynasty) pusę. 1215 m. Rifo kalnų rajone sukilo Zenata berberų gentis. Tai buvo Marinidų dinastijos pirmieji kovos dėl valdžios metai. Politinė padėtis šalyje buvo nestabili.
1224 m. jaunasis kalifas mirė nepalikęs įpėdinio.

Muhamedas Anasyras turėjo šiuos vizirius:
* Abû Sa`îd ben Jâm`i (1214-1223) (taip pat ir Muhamedo Anasyro);
* Abû Yahyâ al-Hizrajîy (1214-1214) (أبو يحيى الهزرجي abū yaḥyā al-hizrajīy);
* Abû `Alî ben Achrafîy (1214-1214) (أبو علي بن أشرفي abū `alīy ben ašrafīy).

## Nuorodos
* ''Istorinis žodynas'' ;
* ''Musulmonų vadovai''.

## Išnašos
Makdonaldo ežeras

**Makdonaldo ežeras** () – ežeras JAV, Montanoje, didžiausias Ledyno nacionaliniame parke. Iškilęs 960 m aukštyje, apsuptas Uolinių kalnų. Ilgis iki 16 km, plotis iki 1,6 km. Ežerą maitina tirpstantys kalnų ledynai. Makdonaldo ežere gausu upėtakių, o apylinkėse grizlių, juodųjų lokių, briedžių, elnių. Pakrantėse auga tankūs spygliuočių (eglių, kėnių, maumedžių) miškai.
Ledyno nacionalinis parkas (JAV)

**Ledyno nacionalinis parkas** () – saugoma gamtos teritorija JAV šiaurėje, Uoliniuose kalnuose, Montanos valstijoje. Išsidėstęs valstijos šiaurės vakaruose, Kanados pasienyje. Įkurtas 1910 m.

Parke saugoma unikali Uolinių kalnų gamta ir gyvūnija. Būdingi peizažai su ledynų nusmailintomis kalnų viršūnėmis, spygliuočių miškais, giliais kalnų ežerais. Parke yra 131 ežeras (Makdonaldo, Šv. Marijos, Baumano, Kintlos). Kalnai iškyla į 3190 m aukštį (Klyvlando kalnas), įspūdingas objektas – Šefo kalnas, iškilęs virš lygumų. Ledyno nacionaliniame parke taip pat daug krioklių, ledynų, karų.

Parke randama 1132 augalų rūšys. Tarp medžių vyrauja spygliuočiai (eglės, kėniai, maumedžiai, pušys), upių, ežerų pakrantėse auga tuopos, drebulės. Būdingi gyvūnai: grizliai, bizonai, šiauriniai elniai, kanadinės lūšys, briedžiai, snieginės ožkos, snieginiai avinai, vapičiai, kojotai, pumos.

## Galerija

Image:Chief Mountain.jpg|Šefo kalnas
Image:Lake McDonald Glacier NP US.jpg|Makdonaldo ežeras
Image:MT GlacietNP Piegan2.jpg
Image:Mountain Goat USFWS.jpg|Snieginė ožka
Korsakovo sindromas

**Korsakovo (organinis amnezinis) sindromas** – tam tikras atminties sutrikimas, galimas daugelio organinių centrinės nervų sistemos, galvos smegenų pažeidimų metu (uždegimų, intoksikacijų, insulto, sunkių galvos smegenų traumų, infekcinių ligų ir t. t.). Korsakovo sindromas gali atsirasti organinio psichikos sutrikimo fone. Taip pat gali išsivystyti daug ir ilgą laiką geriantiems alkoholį, blogai besimaitinantiems asmenims, neretai po baltosios karštligės ar haliucinozės.

Sergant šia liga, neretai atsiranda pakenkimų smegenų ląstelėse, atsakingose už vitaminą B1 (tiaminą), be kurio neįmanomas normalus nervų sistemos funkcionavimas. Dėl tiamino stokos gali prasidėti neuronų degeneracija, labiausiai tam tikrose smegenų zonose, dėl to atsiranda neurologinių simptomų ir pažinimo sutrikimų.

Šio sindromo metu pirmiausia sutrinka įsiminimas, t. y. trumpalaikė, fiksacinė atmintis. Vėliau dėl to atsiranda dezorientacija laike bei vietoje. Ligonis po kelių minučių ar net sekundžių pamiršta apie ką buvo kalbėta, kas vyko aplinkui, ką jis veikė. Jis daug kartų pasakoja tą patį įvykį, užduoda tuos pačius klausimus, nežino kur yra ir koks laikas. Atsiradusias atminties spragas ligoniai užpildo paramnezijomis. Nors buitiniame gyvenime ligonis tampa bejėgiu, jis gali teisingai papasakoti apie tai, kas buvo prieš keletą metų, vaikystėje. Dėmesys, suvokimas, sąmonė ir intelektas išlieka nepažeisti.

Sindromui praėjus dažniausiai lieka organinio pobūdžio asmenybės pokyčiai, o sunkesniais atvejais – demencija.

## Papildoma informacija
1887 m. rusų psichiatras S. Korsakovas pasklebė savo atliktų tyrimų monografiją „Apie alkoholinį paralyžių“. Po 10 metų jo aprašyta polineuritinė psichozė oficialiai buvo pavadinta Korsakovo psichoze. Vėliau paaiškėjo, kad pats amnezinis sindromas, jeigu nėra polineurito, yra nespecifiškas. Specifiškas jis tampa tik tada, kai esti alkoholinės kilmės polineuritas. Todėl Korsakovo psichozė suprantama kaip viena iš alkoholinės psichozės formų, o Korsakovo sindromas galimas daugelio organinių centrinės nervų sistemos pažeidimų metu.

## Išnašos
Londonas (Kiribatis)

**Londonas** (arba ***Ronton*** Gilberto kalba) yra pagrindinė gyvenvietė Kiritimačio atole Ramiajame vandenyne, priklausančiame Kiribačiui. 2005 m. čia gyveno 1829 žmonės. Tai didžiausia Linijinių salų gyvenvietė.
Lisa Edelstein

**Liza Edelštein** (; g. 1966 m. gegužės 21 d.) yra žydų kilmės amerikiečių aktorė. Geriausiai žinomas Lizos Kadi vaidmeniu Fox medicininėje dramoje „Daktaras Hausas“.

## Biografija
### Šeima ir jaunystė
Lisa Edelstein gimė žydų Elvino ir Boni Edelstein šeimoje, Bostono mieste, Masačiusetso valstijoje JAV 1966 m. gegužės 21 d.
Jos tėvas dirba pediatru Niu Džersio mieste. Lisa buvo viena iš trijų vaikų.
Aktorė lankė Jeino Volerio vidurinę mokyklą, kur 1984 m. įgijo aukštąjį išsilavinimą. Būdama 18 m. išvyko į Niujorką studijuoti teatro mokslo Niujorko menų universiteto mokykloje.
Gyvendama Niujorke ji tapo klubo pažiba, žinoma kaip Lisa E. ir įkūrė *Niujorko centro karalienės* judėjimo centrą. 

2014 m. liepos 25 d. Los Andžele Lisa Edelstein susituokė su Robert Russel.

### Karjera
Po to, kai Edelstein tapo Niujorko klubų pažiba, pasinaudodama įžymybės statusu, Lisa pradėjo rašyti, ir sukūrė miuziklą, kuriame ji ir vaidino, pavadinimu *Positive Me*, ši miuziklą ji sukūrė tam, kad žmonės atkreiptų daugiau dėmesio į 8-as dešimtmečio AIDS krizę. Po to, 1990 Edelstein trumpai vedė laidą *Awake on the Wild Side* MTV kanale. Tais pačiais metais ji pasirodė keliose populiariuose komedijų serialuose kaip: "Pakvaišusi porelė" (*Mad About You*), Sparnai (*Wings*), Larry Sanders Šou (*The Larry Sanders Show*) ir "Seinfeld".

Vėliau Edelstein gavo svarbesnius vaidmenis TV dramose, tarp jų, ABC serialas *Reliatyvumas* (1996; *The West Wing* (1999); *Ally McBeal* (2000) ir *Felicitė* (2001). Taip pat, ji ir toliau pasirodė, kaip kviestinė žvaigždė, serialuose, kaip "Ligoninės priimamasis" (*ER*), "Freizeris" (*Frasier*), "Tiesiog Nušauk mane" (*Just Shoot Me*), "Be pėdsako" (*Without a Trace*) ir "Teisant Amy" (*Judging Amy*).

Aktorė įgarsino personažus keliuose animaciniuose serialuose *Hilas Karalius*, *[[American Dad]]*, *Superman: The Animated Series* ir 1997 filmo *[[Bėgantis skustuvo ašmenimis]]* video žaidimo adaptacijoje. Edelstein nusifilmavo tokiuose filmuose, kaip *Ko nori moterys* su Mel Gibson, *Išsaugoti tikėjimą* su Ben Stiller, *Kaip bus taip gera* su Jack Nicholson ir *Tėčio dienos rūpestis* su Eddie Murphy.

2004, Lisa Edelstein gavo vaidmenį Fox medicininėje dramoje Daktaras Hausas kaip Dr. Cuddy.

Lisa 2008 metais vaidins Lifetime Movie Network filme *Special Delivery* kartu su Brenda Song.

## Apdovanojimai
**[[Satellite]] apdovanojimas**
* 2005 Įžymiausias aktorius dramos žanro seriale
**[[People choice]] apdovanojimas**

## Filmografija

### Televizija




## Įdomybės

* Lisos Edelstein pravardė – Lisa E.
* Lisa yra vegetarė.
* Gyvena sename name Los Andžele.
* Turi tris šunis: Sandwich, Wolf-E ir Bumpa. Augina vieną katę Bug.
* Praktikuoja jogą septynias dienas per savaitę.
* Moka ispanų kalbą.
* Lisos ūgis 167,6 cm.
* Jos pavardė, Edelstein, yra vokiška, išvertus reiškia "brangakmenį".
* Lisa mėgsta rašyti, kurti muziką, tapyti.
* Aktorė yra kairiarankė.

## Šaltiniai

## Nuorodos

* Lisa Edelstein Imdb.com svetainėje
* Lisa Edelstein Obuolys.lt svetainėje 
* Apie Lisa Edelstein Kinas.info.lt
Fantastiškasis ketvertas

**Fantastiškasis Ketvertas** () – išgalvota superherojų komanda, publikuojama Marvel Comics komiksuose. Tai buvo pirmoji superherojų komandą, kurią sukūrė rašytojas Stan Lee ir dailininkas Jack Kirby.
Per daugelį metų Fantastiškasis Ketvertas tapo viena žymiausių ir mėgiamiausių superherojų komandų visame pasaulyje.

## Istorija
Fantastiškasis ketvertas buvo suformuotas eksperimentiniam moksilniam skrydžiui į kosmosą. Skrydžio metu visi įgulos nariai buvo apšvitinti kosminiais spinduliais. Po nesėkmingo nusileidimo į žemę, visi keturi komandos nariai pastebėjo, kad turi unikalių gebėjimų. Visi nutarė naudoti savo gebėjimus kovai su blogiu. Jie niekada nesistengė slėpti savo asmenybių, kaip tai daro daugelis superherojų.
Laikui bėgant, komandos sudėtis nežymiai keitėsi, tačiau pagrindinis branduolys visada išliko toks pat.

Misteris Fantastika (Reed Richards) – mokslininkas - vienas iš protingiausių žmonių Marvel Visatoje. Gali visaip ištempti ir transformuoti savo kūną. Jis dažniausiai yra komandos vadovas.

Nematoma Moteris (Susan Storm) – Reed'o Richards'o žmona. Gali tapti nematoma bei aplink save sukurti jėgos lauką.

Žmogus Fakelas (Johnny Storm) – Susan'os Storm jaunesnysis brolis. Sugeba kontroliuoti ugnį, paversti save deglu ir skraidyti.

Daiktas (Ben Grimm) – Reed'o Richards'o kambariokas ir geriausias draugas. Po atsitikimo kosmose, jis transformavosi į didelį padarą su oranžine akmens kietumo oda ir nežmoniška jėga. Jis labiausiai pergyvena dėl savo naujos išvaizdos, tačiau laikui bėgant jis tapo mylimiausiu ketverto personažu.

## Filmai

Fantastiškas ketvertas: Sidabrinio banglentininko iškilimas
Google Docs

**Google Docs** – laisvas ir nemokamas interneto programų rinkinys, kurį sudaro tekstų rengyklė, skaičiuoklė ir pristatymų rengyklė. Šį programų rinkinį kuria ir palaiko Google. Ši sistema leidžia vartotojams sukurti ir redaguoti dokumentus tinkle ir bendradarbiauti kuriant dokumentą su kitais vartotojais.

Pirmiausia programinis rinkinys iš teksto rengyklės ir skaičiuoklės buvo sudarytas 2006 m. spalio 10 d. Vėliau, 2007 m. rugsėjo 17 d., papildomai įdiegta pristatymų rengyklė.

Google Docs dokumentai, skaičiuoklės bei pristatymai yra saugomi Google Drive interneto diske.

## Išnašos

## Nuorodos
* Google Docs
* Oficialus Google Docs interneto dienoraštis
Um al Samimas

**Um al Samimas** (; ) – dribsmėlio sritis Omane į rytus nuo Rub el Chalio dykumos Saudo Arabijoje. Vanduo iš Omano kalnų ir Rub el Chalio vadžių suteka į sūroko vandens benuotėkį baseiną, esantį žemojoje Omano kalnų dalyje. Al Samimas (vietinių vadinamas 'Nuodų motina' ar 'Rūpesčių motina') yra sūri pelkė su tvirtai atrodančia pluta, po kuria yra dribsmėlis. Augalija menka.

Britas Vilfredas Tesidžeris (*Wilfred Thesiger*), keliautojas ir tyrinėtojas, buvo pirmasis europietis, aplankęs šią sritį XX a. penktajame dešimtmetyje.
Jonavos SK Triobet II

**Jonavos SK Triobet Malsta** – krepšinio klubas iš Jonavos, žaidžiantis NKL. Klubas buvo įkurtas 1999 m. Vyr. treneris - Kęstutis Naruševičius. 

## Istorija
1969 m. Suburta pirmoji krepšinio komanda Jonavoje - „Statyba“.  

1970 m. Komandoje pradėjo žaisti (o vėliau ir treniruoti) viena ryškiausių Jonavos krepšinio asmenybių – Juozas Storpirštis (g. 1947 m.; nuo 1984 m. FIBA teisėjas, nuo 2000 m. FIBA komisaras). 

1980 m. Komandą pradėjo remti Jonavos baldų kombinatas „Klevas”. Klubas „Klevas” žaidė 2-oje krepšinio lygoje ir užėmė 1-ąją vietą.
 
1983 m. Komandos remėju tapo Jonavos azotinių trąšų gamykla („G/S Azotas“). (Dabartinė AB Achema)

1999 m. Įsteigtas Jonavos sporto klubas (vadovas V. Vaškevičius); komandos generalinis rėmėjas - Jonavos rajono savivaldybė. 

## Turnyrai
Dalyvauja / dalyvavo šiuose turnyruose ir lygose:

* NKL - Nacionalinė krepšinio lyga.
* LKF Taurė – Lietuvos krepšinio federacijos Taurės turnyras.

Praeityje dalyvavo šiuose dabar nebeorganizuojamuose turnyruose ir lygose:

* LKAL - Lietuvos krepšnio 'A' lyga.
* LKBL - Lietuvos krepšinio 'B' lyga.

## Klubo pavadinimų kaita
* Nuo 1969 m. „Statyba“
* Nuo 1980 m. „Klevas“
* 1994-1999 m. „Statyba“
* 1999-2001 m. „Statyba-Žalgiris“
* 2001-2006 m. Jonavos sporto klubas
* 2006-2008 m. Jonavos „SK Dextera“
* 2008-2009 m. Jonavos „SK Malsta“
* Nuo 2009 m. Jonavos „SK Triobet“

## Klubo pasiekimai
* 2000-2001 m. sezone STATYBA užėmė 1-ąją vietą LKBL ir sugrįžo į LKAL. 
* 2002-2003 m. LKAL 8 vieta.
* 2003-2004 m. LKAL 3 vieta.
* 2004-2005 m. LKAL 2 vieta.
* 2006-2007 m. NKL 2 vieta.
* 2007-2008 m. NKL 3 vieta.
* 2008-2009 m. NKL 9 vieta.
* 2009-2010 m. NKL 2 vieta.
* 2010-2011 m. NKL 8 vieta.
* 2011-2012 m. NKL 9 vieta.

## Komandos sudėtis 2009-2010 m.
*  Artūras Lencevičius
*  Edgaras Pundzius 
*  Arnas Lubys
*  Dainius Gulbinas 
*  Tadas Sebežiovas  
*  Žilvinas Danielius
*  Povilas Stasiulionis 
*  Marius Gužauskis
*  Vytautas Kružikas
*  Tomas Milinskas
*  Tadas Padegimas
*  Martynas Bareika
*  Edgaras Ulanovas
*  Mantas Bernatavičius

## Buvę garsūs žaidėjai
* Romanas Brazdauskis 
* Ramūnas Butautas  
* Vidas Ginevičius  
* Rimantas Grigas  
* Darius Maskoliūnas 
* Tomas Masiulis 
* Edas Nickus
* Nerijus Zabarauskas
* Algirdas Paulauskas
* Arūnas Visockas
* Mindaugas Lekerauskas
* Lukas Brazdauskis
* Darius Sirtautas
* Arvydas Šikšnius
* Edgaras Ulanovas

## Šaltiniai

## Nuorodos
* Oficiali klubo „SK Triobet“ svetainė
* NKL svetainė apie klubą
Pitohui

**Pitohui** (*Pitohui*) – švilpikinių (*Pachycephalidae*) šeimos paukščių gentis. Endeminė Naujosios Gvinėjos saloje.

Tai spalvingi, visaėdžiai paukščiai. Kai kurių rūšių paukščių oda ir plunksnos turi stiprių neurotoksinių alkaloidų .

Gentyje yra 6 rūšys:
* *Pitohui kirhocephalus*
* *Pitohui dichrous*
* *Pitohui incertus*
* *Pitohui ferrugineus*
* *Pitohui cristatus*
* *Pitohui nigrescens*

## Šaltiniai
Maksutovo teleskopas

**Maksutovo teleskopas** – reflektorinis teleskopas, kuriame prieš pagrindinį veidrodį yra statomas iškilai įgaubtas lęšis, vadinamas menisku. Tokia konstrukcija pataiso neašines aberacijas, tuo pat metu leisdama išvengti chromatinės aberacijos.

## Istorija
Teleskopo konstrukcija yra pavadinta jos išradėjo Dmitrijaus Maksutovo, kuris sukonstravo šį teleskopą 1941 m, vardu. Tais pačiais metais nepriklausomai nuo rusų optiko tokiu pat principu veikiantį teleskopą sugalvojo ir olandas Albert Bouwers.

## Maksutovo-Kasegreno teleskopas

Pagerinta Maksutovo konstrukcija – tai **Maksutovo-Kasegreno teleskopas**. Šiuo atveju be koreguojančio lęšio naudojamas dar ir antrinis veidrodis. Antrinio veidrodžio vaidmenį atlieka identiškai meniskui įgaubta ir prie jo vidinės dalies pritvirtinama plokštelė arba tiesiog pats meniskas, kurio paviršiuje yra sukuriama dėmė, padengiant lęšį aliuminiu.

## Klevcovo-Kasegreno teleskopas

Šis Maksutovo teleskopo variantas turi daug mažesnį korekcinį lęšį. Konstrukcijoje yra naudojamas Mangino veidrodis, t.y įgaubtas lęšis, kurio galinė dalis atlieka antrinio veidrodžio vaidmenį su atspindinčiu paviršiumi. Tarp jo ir pagrindinio reflektoriaus statomas tokio paties, kaip ir Mangino veidrodžio, diametro meniskas. Tie du elementai teleskopo vamzdyje yra pritvirtinti prie karkaso. Nepaisant to, įėjimas į vamzdį niekuo neuždengtas. Tokios konstrukcijos privalumas yra mažesnis svoris ir gamybos sąnaudos (dėl mažesnių optinių paviršių). Kadangi vamzdis atviras, temperatūros pokyčiai teleskope ir jo išorėje yra mažesni negu uždaruose variantuose, ir tai pagerina vaizdo kokybę.

Tokio modelio trūkumas – meniską ir Mangino veidrodį prilaikantis karkasas neišvengiamai sukuria difrakcinį vaizdą.

## Naudojimas

Maksutovo konstrukcijos teleskopai turi ilgą židinio nuotolį, kuris lemia siaurą regėjimo lauką, todėl tokie teleskopai netinkami plataus lauko astronominėms fotografijoms atlikti. Tačiau jie labai patogūs planetų arba Mėnulio stebėjimams, taip pat kamuolinių spiečių ir glaudžių dvinarių žvaigždžių vaizdavimui. Šios sistemos teleskopus labai mėgsta astronomijos mėgėjai, be to, jie intensyviai naudojami kariniams ir pramoniniams tikslams.

## Nuorodos

* Molėtų Observatorijos Maksutovo teleskopas
Haliucinozė

**Haliucinozė**, *haliucinozės sindromas* - nuolatinė haliucinavimo būsena, pasireiškianti gausiomis haliucinacijomis. Dažniausiai vyrauja vien tik klausos, rečiau – tik regos, lytos, uoslės ar skonio haliucinacijos. Šiam sindromui būdinga tai, kad nesutrinka sąmonė, dažniausiai išlieka kritika šių haliucinacijų atžvilgiu. Jos simptomai dažniausiai suintensyvėja vakare ir naktį. Kartu gali būti mąstymo, afektinių, elgesio sutrikimų. Haliucinozės būdingos sergant epilepsija, šizofrenija, organinėmis galvos smegenų ligomis ir kt.

Jeigu tai būna pseudohaliucinacijos, būsena vadinama *pseudohaliucinoze*.

## Haliucinozių skirstymas
* *Ūmios haliucinozės* - jų metu būna nerimas arba baimė, kartais haliucinacinis kliedesys. Užtrunka 1 – 2 savaites.
* *Lėtinės haliucinozės* - tęsiasi keletą metų, jų metu gali atsirasti kliedesys.
* *Verbalinės haliucinozės* - jų metu girdimi balsai gali būti monologo, dialogo, balsų choro pavidalo. Turinys gali būti vienos temos arba daugiatemis. Pvz., kartais tai būna balsai – vieni kaltinantys, o kiti ginantys ligonį arba vien tik grasinimai.
* *Iliuzinės haliucinozės* - būna daug kaltinamojo ar grasinamojo turinio klausos iliuzijų, kurios sukelia nerimą, baimę, neramumą, susijaudinimą. Šiai haliucinozei būdinga tai, kad realioje aplinkinių kalboje (tik visai kitomis temomis) ligonis girdi, kaip jį kaltina, jam grasina. Neretai kartu būna ir kaltinimo arba persekiojimo kliedesys, tik neintensyvus, be sistemos.
* *Regos haliucinozė* - būna vyresniame amžiuje (70 – 80 metų), sutrikus regėjimui arba jo netekus. Ligoniai įdėmiai žiūri haliucinacijas, tačiau jas vertina kritiškai. Dažniausiais tai būna lėtinė haliucinozė. Gali būti sergant encefalitu, vartojant psichoaktyviąsias medžiagas.
* *Lytos (taktilinė) haliucinozė* - dažniausiai būna priešsenatviniame amžiuje. Ligoniai jaučia niežulį, deginimą, įkandimą, badymą, skausmą. Šie jutimai gali būti bet kuriose kūno dalyse, odos paviršiuje arba poodyje, gleivinėse. Ligonis aiškina, kad tai esą daugybė parazitų (vabaliukų, blakių, blusų ir kt.). Kartu gali būti ir regos haliucinacijų. Ši haliucinozė gali būti organinės kilmės arba nuo psichoaktyviųjų medžiagų
* *Alkoholine haliucinoze*' - ja suserga pacientai ilgus metus piktnaudžiavę alkoholiu. Vidutinis jų amžius 40 metų. Dažniausiai haliucinozė prasideda po alkoholinių ekscesų, nors gali vystytis ir palaipsniui. Susilaikius nuo alkoholio ji praeina per kelias dienas ar savaites, nors kartais gali užsitęsti ir pereiti į lėtinę haliucinozę. Dažniausiai pasitaiko klausos haliucinacijos, retesnės ryškios regos ar asocijuotos haliucinacijos.

Taip pat būna *kraujagyslinė, organinė* ir *trauminė haliucinozės*.
Afektas

**Afektas** ( 'susijaudinimas, aistra') – stipri ir palyginti trumpa emocinė reakcija, dažniausiai kylanti, kai staiga pakinta subjektui svarbios gyvenimo aplinkybės. Daugelio žmonių nuotaika svyruoja tam tikrose ribose. Tačiau kartais gali kilti labai stiprios emocinės reakcijos, emocijų protrūkiai – afektai. Tai atsakomoji reakcija į jau įvykusį įvykį ir paprastai ištinka įvykio pabaigoje. Afektą sukelia žmogaus patiriamas vidinis konfliktas, atsiradęs iš prieštaravimo tarp jo potraukių, poreikių, siekių, norų arba reikalavimų, kuriuos jam kelia kiti arba jis pats, ir jų patenkinimo galimybių. Afektas plėtojasi sunkiomis kritinėmis aplinkybėmis, kai žmogus nesugeba rasti tinkamos išeities iš pavojingos, dažniausiai netikėtai susidariusios situacijos.

Afektas pasireiškia išgąsčio, įtūžio, pykčio, pasibjaurėjimo, džiūgavimo, pavydo ir kitomis emocijomis. Atsiranda staigūs judesiai ir vidaus organų funkcijų sutrikimai. Afekto būsenai būdingas suvokimo susiaurėjimas: žmogus dėmesį sutelkia vien į afektą sukėlusias aplinkybes ir jo paskatintus veiksmus.

## Afektų rūšys
**Fiziologinis afektas** yra labai stipri emocinė reakcija į kokį nors dirgiklį, dažniau neigiamą (nemaloni žinia, įžeidimas). Tokio afekto būsenos žmogus būna labai susijaudinęs, dažnai garsiai kalba, verkia, grasina ir t. t. Nepaisant smarkaus susijaudinimo, jis supranta ir gali teisingai vertinti situaciją, sugeba save valdyti.

**Patologinio afekto** metu sutrinka sąmoningas situacijos vertinimas, visą ligonio veiklą lemia emocijos. Toks ligonis nesugeba įvertinti situacijos ir savo elgesio padarinių. Esant patologinio afekto būsenai pasireiškia pyktis, įniršis, baimė, todėl tokie ligoniai dažnai būna agresyvūs, net pavojingi. Ši būsena dažniausiai baigiasi visišku bejėgiškumu, ligonis nusilpsta arba užmiega. Sugrįžus sąmonei būna visiška amnezija. Patologinį afektą dažnai sukelia sunki netikėta psichikos trauma. Jis gali atsirasti po galvos smegenų traumos ar uždegimo, nervinio išsekimo, ilgos nemigos, nuovargio. Tam tikrais atvejais (dažniausiai kvotos, tardymo organų arba teismo pavedimu) patologinį afektą nustato teismo psichiatrijos ekspertizė; tokio afekto apimtas žmogus pripažįstamas nepakaltinamu, už savo veiksmus jis neatsako.

## Šaltiniai
* Psichologijos žodynas,- Mokslo ir enciklopedijų leidykla, Vilnius, 1993 m.
* Pedagogikos žodynas, Vilnius, 1993 m.